open-index/open-wikipedia-markdown huggingface dataset:
Lu Sjin

mini|desno|175px|Lu Sjin
Lu Sjin, kineski: 鲁迅 /Lǔ Xùn/ (25. septembar, 1881. – 19. oktobar, 1936.)

Pseudonim kineskog pisca Džou Šu-žena (kineski: 周树人 /Zhōu Shùrén/). On se smatra jednim od najznačajnijih kineskih pisaca 20. vijeka i osnivačem savremene kineske književnosti na govornom, narodnom jeziku (kineski: baj-hua 白话 /báihuà/). Njegova socijalna misao i kritika tradicionalnog društva ostavila je dubok trag u Kini XX vijeka, naročito na Pokret 4. maja, a preko njega na kineske komuniste prije stvaranja Narodne republike Kine. Lu Sjin je bio i poznat prevodilac, koji je kineskoj javnosti prvi predstavio savremenu svjetsku knjižvenost.

## Mladost 
Rođen je u Šao-sjingu (kineski: 绍兴 /Shàoxīng/), u današnjoj provinciji Dž’-đijang (kineski: 浙江 /Zhèjiāng/). Njegova je porodica pripadala višoj klasi ali je bila osiromašena. Duga bolest i smrt njegovog oca podstakli su Lu Sjina da studira zapadnu medicinu, jer je smatrao da kineska tradicionalna medicina nije uvijek uspješna u liječenju bolesti i da se njome često bave šarlatani. Otišao je u Japan na Viši medicinski institut Tohoku (jap. /東北/) u Sendaiju. Po povratku u Kinu, 1909. godine, postao je predavač na Pekinškom univerzitetu i počeo je da piše. Prema sopstvenim riječima, spisateljsku karijeru je započeo osjetivši da je važnije da izliječi duše svojih sunarodnika nego njihova tijela.

## Prva djela 
LuXun1930.jpg|mini|lijevo|175px|Muzej Lu Sjina u Xiamenu.
Maja 1918. godine, prvi put je upotrijebio svoj pseudonim i objavio prvu značajnu pripovjetku na govornom kineskom jeziku – Dnevnik jednog ludaka (kineski: 狂人日记 /Kuángrén rìjì/), koja je postala jedno od njegovih najznačajnijih i najpoznatijih djela. U ovoj pripovjetci on je prvi put iskazao i svoju kritiku tradicionalnog kineskog društva, i ona je jedno od glavnih djela na kojima počivaju temelji kineskog Pokreta 4. maja. Njegova druga najpoznatija pripovjetka, Istinita priča o A Q (kineski: 阿Q正传) objavljena je dvadesetih godina XX vijeka.

## Književni rad 
Do svoje smrti 1936. godine objavio je dvadeset dvije pripovetke u dvije zbirke (Poziv na oružje i Stare priče prepričane), poemu u prozi Divlja trava, kao i mnogobrojne eseje i prevode – posebno je cijenio Gogolja, i prvi je preveo Mrtve duše na kineski. Njegova djela sabrana su u preko dvadeset tomova.

Lu Sjin je također bio urednik nekoliko ljevičarskih časopisa, od kojih je najznačajniji bio Nova omladina (kineski: 新青年 /Xīn Qīngnián/). Također, bio je jedan od prvih pristalica esperanto pokreta u Kini.

Iako je bio simpatizer kineskog komunističkog pokreta, nikada nije pristupio Komunističku partiju Kine. Zbog njegove naklonosti komunistima, njegova su djela bila zabranjena na Tajvanu do kraja osamdesetih godina.

Njegova djela su i danas veoma značajna i popularna, posebno među omladinom, a javljaju se i u japanskim srednjoškolskim udžbenicima.

Kategorija:Kineski pisci
Kvadratni korijen iz 5

**Kvadratni korjen od 5** je pozitivni realan broj koji, kada se pomnoži sa samim sobom, daje prosti broj 5. Ovaj broj pojavljuje se u formuli za zlatni rez. Može se označiti u iracionalnom obliku kao:

:\sqrt{5}. \, 

On je iracionalni algebarski broj. Prvih šezdeset značajnih decimala njegovog decimalnog proširenja su:

:2,23606 79774 99789 69640 91736 68731 27623 54406 18359 61152 57242 7089... 

što se može zaokružiti na 2,236 sa tačnošću od 99,99%. Od aprila 1994. godine, njegova numerička vrijednost u decimalama izračunata je na najmanje jedan milion decimala.

## Neprekidni razlomak 
Ovaj broj može se izraziti kao neprekidni razlomak [2; 4, 4, 4, 4, 4...] . Niz najboljih racionalnih aproksimacija je:

:{\color{OliveGreen}\frac{2}{1}}, \frac{7}{3} , {\color{OliveGreen}\frac{9}{4}} , \frac{20}{9} , \frac{29}{13} , {\color{OliveGreen}\frac{38}{17}} , \frac{123}{55} , {\color{OliveGreen}\frac{161}{72}} , \frac{360}{161} , \frac{521}{233} , {\color{OliveGreen}\frac{682}{305}} , \frac{2207}{987} , {\color{OliveGreen}\frac{2889}{1292}}, \dots

Konvergenti neprekidnog razlomka napisani su u boji; njihovi brojnici predstavljaju niz , a njihovi nazivnici niz . Ostali (neobojeni) članovi su polukonvergenti.

## Babilonski metod
Kada se \sqrt{5} izračnava preko Babilonskog metoda, počevši od *r*0 = 2, te koristeći *r**n*+1 = (*r**n*&nbsp;+&nbsp;5/*r**n*)&nbsp;/&nbsp;2, *n*-ti aproksimant *r**n* jednak je 2*n*-tom konvergentu konvergentnog niza:

:\frac{2}{1} = 2,0;\quad \frac{9}{4} = 2,25;\quad \frac{161}{72} = 2,23611\dots;\quad \frac{51841}{23184} = 2,2360679779 \ldots

## Ramanujanovi identiteti 
Kvadratni korjen od 5 pojavljuje se u raznim identitetima Ramanujana, uključujući neprekidne razlomke.

Na primjer, imamo slučaj Rogers–Ramanujanovog neprekidnog razlomka:

:
\cfrac{1}{1 + \cfrac{e^{-2\pi}}{1 + \cfrac{e^{-4\pi}}{1 + \cfrac{e^{-6\pi}}{1 + \ddots}}}}
= \left( \sqrt{\frac{5 + \sqrt{5}}{2}} - \frac{\sqrt{5} + 1}{2} \right)e^{2\pi/5} = e^{2\pi/5}\left( \sqrt{\varphi\sqrt{5}} - \varphi \right).

:
\cfrac{1}{1 + \cfrac{e^{-2\pi\sqrt{5}}}{1 + \cfrac{e^{-4\pi\sqrt{5}}}{1 + \cfrac{e^{-6\pi\sqrt{5}}}{1 + \ddots}}}}
= \left( {\sqrt{5} \over 1 + \left[5^{3/4}(\varphi - 1)^{5/2} - 1\right]^{1/5}} - \varphi \right)e^{2\pi/\sqrt{5}}.

:
4\int_0^\infty\frac{xe^{-x\sqrt{5}}}{\cosh x}\,dx
= \cfrac{1}{1 + \cfrac{1^2}{1 + \cfrac{1^2}{1 + \cfrac{2^2}{1 + \cfrac{2^2}{1 + \cfrac{3^2}{1 + \cfrac{3^2}{1 + \ddots}}}}}}}.

## Također pogledajte 
*Zlatni rez
*Kvadratni korjen
*Kvadratni korjen od 2
*Kvadratni korjen od 3

## Reference 
Kategorija:Matematičke konstante
Kategorija:Iracionalni brojevi
Kategorija:Algebarski brojevi
KV-2

KV-2 je bio sovjetski teški tenk sa 152 mm haubicom koji se proizvodio 1940. i 1941. godine. Razvijen je na temelju KV-1 tenka kao pokušaj povećanja učinkovitosti KV-1 tenka od tada najnovijih Panzer V i Panzer VI (Tigar) tenkova.

## Nastanak i rat 
Osnovna zamisao koja stoji iza nastanka ovog tenka se krila u gradnji jače verzije godinu dana mlađeg tenka KV-1 . Masovno uništenje sovjetskih tenkovskih snaga u prvim mjesecima rata donosi opću reorganizaciju vojne strategije crvene armije. Po novoj koncepciji teško uništivi, ali i teško pokretljivi KV-2 je izgubio svoje mjesto bez i jednog ozbiljnog testiranja na ratištu.

Prije obustave proizvodnje 1941. godine iz tvornica je izašlo samo tristotinjak primjeraka ovog teškog čudovišta.

## Oprema 
Glavno naoružanje ovog tenka je činio je masivni top od 152 mm koji je 1941. godine bio gotovo tri puta veći od najvećeg protivničkog tenkovskog naoružanja. Koliko i prednost taj top je bio i presudni nedostatak pošto je za njega bila potrebna velika kupola koja je težinu tenka dovela iznad 50 tona. Ti osnovni podaci su presudili da se KV-2 proglasi preteškim i preskupim za ratne uslove masovne proizvodnje.

## Također pogledajte 
* KV-85
* T-26
* T-44
* T-50
* T-55
* T-60
* T-70

## Reference 
*Militaryfactory.com

Kategorija:Sovjetski tenkovi u Drugom svjetskom ratu
Ruby (programski jezik)

**Ruby** je dinamički, reflektivni, objektno-orijentisani programski jezik nastao sredinom devedesetih godina prošlog stoljeća u Japanu. Njegov pronalazač Yukihiro “matz” Matsumoto, kombinovao je sintaksu svojih omiljenih programskih jezika kakvi su Perl, Smalltalk, Eiffel, Ada, Lisp i Python da bi napravio jedan novi pažljivo balansiran programski jezik. Međutim, kako njegov autor kaže, Ruby je svojom pojavom jako jednostavan, ali je njegova unutrašnjost kompleksna, baš kao što je to slučaj sa ljudskim tijelom.

“Želio sam smanjiti frustraciju koja se ponekad osjeća u programiranju i napor koji zbog njega nastaje. To je bio moj primarni cilj pri kreiranju jezika Ruby,...ustvari, želio sam se zabaviti programirajući.”
- Yukihiro Matsumoto (Matz)

## Vanjski linkovi 
* http://www.ruby-lang.org/en/
* http://www.ruby-doc.org/
* https://web.archive.org/web/20120322021600/http://www.ipa.go.jp/osc/english/ruby/index.html
* http://tryruby.org/ 

Kategorija:Programski jezici
Kategorija:Japanski izumi
Infarkt

**Infarkt** je odumiranje tkiva (nekroza) zbog neadekvatnog dotoka krvi u zahvaćeno područje. Može biti uzrokovano blokadom arterije, rupturom, mehaničkom kompresijom ili vazokonstrikcijom . Rezultirajuća lezija se naziva infarkt (od latinskog *infarctus*, "nabijen u").
lijevo|mini|200x200piksel|Infarkt bi mogao biti uzrokovan oštećenim plakom holesterola
**Infarkt** označava lokalno područje nekroze uzrokovano ishemijom usljed opstrukcije arterijskog dotoka ili venske drenaže. To je posebna manifestacija koagulacione nekroze, a najčešći uzroci infarkta su trombi i drugi emboli.
mini|Infarkt pluća zbog plućne embolije
Infarkti imaju karakterističan nepravilan izgled na površini čvrstih organa. Na poprečnom presjeku bubrega ili slezene oni su u obliku klina čija je baza okrenuta ka periferiji organa, a vrh u unutrašnosti organa gdje se nalazi okludirani krvni sud. Nepravilni rubovi infarkta su odraz dotoka krvi iz susjednog nezahvaćenog tkiva. U početku su infarkti obično crveni usljed hiperemije, ali nakon 48 sati većina ih postaje progresivno bljeđa. Na obdukciji infarkti bubrega su obično bijeli (ishemični) i jasno su ograničeni od okolnog normalnog tkiva.

U organima koji imaju kolateralne arterije, kao što su pluća ili gastrointerstinalni trakt, infarkti su tipično crveni (hemoragični). Obimna gastrična nekroza je jedna od komplikacija uremije, koja predstavlja sistemsku manifestaciju završne faze oboljenja bubrega. Uremija je povezana sa arterijopatijom (patološkim procesom u arterijama) u gastričnoj mukozi koja vodi ka infarktu.

## Reference 
## Vanjski linkovi 
* https://web.archive.org/web/20140123012700/http://www.medterms.com/script/main/art.asp?articlekey=3970

Kategorija:Patologija
Kategorija:Uzroci smrti
Bisfenol A

**Bisfenol A** (skraćeno **BPA**) je organski spoj sa dvije fenolne funkcionalne grupe. Sadržan je u plastikama i plastičnim aditivima kao dvofunkcionalni gradivni blok. Koristi se u proizvodnji polikarbonata.

## Sinteza
Bisfenol A se dobija kondenzacijom acetona (od čega potiče sufiks A u nazivu) sa dva molarna ekvivalenta fenola. Ovu reakciju kataliziraju kiseline npr. hloridna kiselina (HCl). Obično se dodaje fenol u višku, kako bi se osigurala potpuna kondenzacija:
:frameless|upright=2.5
Veliki broj ketona podliježe analognoj reakciji kondenzacije. Reakcija je efikasna i jedini nusprodukt je voda.

## Reference 
## Vanjski linkovi 
Kategorija:Fenoli
Kategorija:Polimeri
Kategorija:Ruski izumi
Fojnica (čvor)

* Fojnica, općina i naselje u centralnom dijelu Bosne i Hercegovine.
* Fojnica (Gacko), naselje u općini Gacko.
* Fojnica (rijeka) (*Fojnička rijeka*), lijeva pritoka rijeke Bosne.
Glamoč (čvor)

**BiH**:

* Glamoč, grad i središte općine u BiH
* Glamoč (Goražde), naselje u općini Goražde

**Hrvatska:**
* Glamoč (ostrvo), nenaseljeno ostrvo u Kornatskom arhipelagu
Gornji Lukavac

* Gornji Lukavac (Gradačac), naselje u općini Gradačac.
* Gornji Lukavac (Nevesinje), naselje u općini Nevesinje.
Glavica

**Bosna i Hercegovina**:

* Glavica (Bosanska Krupa), naselje u općini Bosanska Krupa
* Glavica (Glamoč), naselje u općini Glamoč
* Glavica (Velika Kladuša), naselje u općini Velika Kladuša
* Drenova Glavica, naselje u općini Bosanska Krupa

**Crna Gora**:

* Begova Glavica, gradsko naselje Podgorice

**Hrvatska**:

* Glavica (Bosiljevo), naselje u općini Bosiljevo, Karlovačka županija
* Glavica (Pakrac), naselje grada Pakraca, Požeško-slavonska županija
* Glavica (Sukošan), naselje u općini Sukošan, Zadarska županija
* Kadina Glavica, naselje grada Drniša, Šibensko-kninska županija

**Srbija**:

* Glavica (Paraćin), naselje u općini Paraćin

## Također pogledajte 
* Glavice
Filipovići

**Bosna i Hercegovina**:
* Filipovići (Foča, Republika Srpska), naselje u općini Foča (Republika Srpska)
* Filipovići (Foča, Federacija Bosne i Hercegovine), naselje u općini Foča (Federacija Bosne i Hercegovine)

**Hrvatska**:
* Filipovići (Sveti Ivan Zelina), naselje grada Svetog Ivana Zeline, Zagrebačka županija

**Srbija**:
* Filipovići (Loznica), naselje u općini Loznica, Mačvanski okrug
Autoliza

[mini|Histopatologija parenhima štitne žlijezde s autolitičkim promjenama uočenim na [Autopsija|obdukciji, pri čemu se folikularne stanice štitnjače odvajaju u folikule.]]
**Autoliza** (lysis = rastvaranje) je proces razaranja ćelije gdje ćelijski fermenti otapaju samu ćeliju i njenu neposrednu okolinu. Počinje već kada slabi cirkulacija, pa je otežan transport raspadnih produkata metabolizma, smanjenja pH i aktivacijom ćelijskih enzima koji oštećuju ćeliju i okolno tkivo. Kao optimalna temperatura za razvoj autolitičnih procesa smatra se od 37-40 stepeni celzijusovih. Niske temperature je sprječavaju. Najpovoljniji pH je između 4 - 6,7, dok alkalana reakcija sprječava autolitične procese, kada počinju procesi truljenja. Najbrže se raspadaju tkiva sa najintenzivnijim metabolizmom (epitelne ćelije bubrežnih kanalića, hepatociti, epitel drugih žlijezda). Vezivno tkivo je najotpornije na autolitične procese, a otporne su i miofibrile.

## Reference 
## Vanjski linkovi 
* https://www.mustafaaltinisik.org.uk/s-molecularcellbiology.pdf

Kategorija:Ćelijski procesi
Kategorija:Programirana ćelijska smrt
Apsolutna monarhija

**Apsolutna monarhija** je naziv za monarhijski oblik vladavine gdje monarh ima svu izvršnu, zakonodavnu i sudsku vlast koja nije ograničena nikakvim ustavom ili drugim institucijama. Jedini izuzetak u nekim slučajevima mogu predstavljati vjerske doktrine ili običaji.

U apsolutnim monarhijama mogu postojati neke institucije koje nisu direktno potčinjene državnom poglavaru, kao što su parlamenti, ali oni imaju isključivo savjetodavnu funkciju, a pravo na donošenje odluka u pravilu pripada vladaru.

U današnjem svijetu kod apsolutnih monarhija razlikujemo takozvane prave apsolutne monarhije koje nemaju ustav i ustavne monarhije s apsolutističkim ovlastima vladara. Primjeri današnjih apsolutnih monarhija su Brunej, Oman, Katar, Saudijska Arabija, Svazi i Vatikan. Dok su moći monarha u ostalim ustavnim monarhijama postale ograničene ili još uvijek bivaju ograničavane, lihtenštajnski knez je referendumom 2004. dobio još više ovlasti.

## Također pogledajte 
* Demokratija
* Diktatura
* Monarh (titula)
* Thomas Hobbes
* Totalitarizam
* Ustavna monarhija

## Reference 
## Vanjski linkovi 
Kategorija:Državna uređenja
Kategorija:Politika
Karlo VII, car Svetog Rimskog Carstva

**Karlo VII** (Karlo Albert; 6. august 1697 - 20. januar 1745) bio je izbornik Bavarske od 1726. i car Svetog Rimskog Carstva od 1742. do svoje smrti, te češki kralj od 1741. do 1743. Bio je prvi car Svetog Rimskog Carstva koji nije pripadao dinastiji Habsburg nakon tri stoljeća.

## Mladost 
Bio je sin bavarskog izbornika Maksimilijana II i Terezije Kunigunde Sobieske, kćerke poljskog kralja Ivana III.

Njegova porodica je bio razdvojena dugo vremena nakon Rata za špansko naslijeđe. Karlo je proveo mnogo godina u kućnom pritvoru u Austriji. Od 1715. do 1716. posjećivao je Italiju, a 1717. pomagao je Habsburgovcima u ratu s Turcima. Godine 1722. oženio je nadvojvotkinju Mariju Amaliju Austrijsku, kćerku cara Josipa I, brata tadašnjeg cara Karla VI. Godine 1725. posjetio je francuski dvor kao gost na vjenčanju kralja Luja XV i Marije Leszczyńske.

## Vladavina 
### Bavarska 
Godine 1726. naslijedio je oca kao bavarski izbornik. Kao i svoj otac, bio je vrlo ambiciozan. Kao zet cara Josipa I odbio je priznati Pragmatičku sankciju iz 1713. budući da je ona njegovu suprugu, Mariju Amaliju, stavljala iza njene rodice Marije Terezije u nasljednom nizu, a po dogovoru careva Leopolda I, Josipa I i Karla VI, prednost je trebala imati Marija Amalija. Zbog toga je, nakon smrti cara Karla VI 1740, polagao pravo na njemačke teritorije koje su pripadale dinastiji Habsburg. U borbi za ženino nasljedstvo udružio se s Francuskom i Španijom protiv njene rodice, Marije Terezije.

### Sveto Rismko Carstvo i Češka 
Tokom Rata za austrijsko naslijeđe Karlo je izvršio invaziju na jedan dio Austrije, te je planirao osvojiti Beč, ali njegova i francuska vojska su se okrenule prema Češkoj, pa je uspio svrgnuti Mariju Tereziju s češkog prijestolja i 9. decembra 1741. okruniti se za češkog kralja. Dana 24. januara 1742. izabran je za njemačkog kralja, a 12. februara 1742. za cara Svetog Rimskog Carstva. Nedugo nakon krunidbe u Češkoj Karlove teritorije je pregazila austrijska vojska. Godine 1744. ponovo je dobio kontrolu nad Münchenom, gdje se vratio i umro nakon tri mjeseca.

## Nakon smrti 
Njegov sin, Maksimilijan III, izbornik Bavarske, sklopio je mir s Austrijom koja je zauzvrat priznala Karla VII za zakonito izabranog cara Svetog Rimskog Carstva.

## Također pogledajte 
* Rat za austrijsko naslijeđe

Kategorija:Carevi Svetog Rimskog Carstva
Kategorija:Kraljevi Češke
Kategorija:Bavarski vladari
Kategorija:Vitelsbahovci
Kategorija:Kraljevi Njemačke
Grabovac

:
* Grabovac (Čelinac), naselje u općini Čelinac
* Grabovac (Velika Kladuša), naselje u općini Velika Kladuša

:
* Grabovac (Čeminac), naselje u općini Čeminac
* Grabovac (Rakovica), naselje u općini Rakovica
* Grabovac (Šestanovac), naselje u općini Šestanovac
* Grabovac Banski, naselje grada Petrinje
* Grabovac Krnjački, naselje u općini Krnjak
* Grabovac Vojnićki, naselje u općini Krnjak
* Novi Grabovac, naselje grada Novske
* Stari Grabovac, naselje grada Novske

:
* Grabovac (Peć), naselje u općini Peć
* Grabovac (Zvečan), naselje u općini Zvečan
* Donji Grabovac, naselje u općini Kosovo Polje
* Gornji Grabovac, naselje u općini Obilić

:
* Grabovac (Knić), naselje u općini Knić
* Grabovac (Obrenovac), naselje u općini Obrenovac
* Grabovac (Prokuplje), naselje u općini Prokuplje
* Grabovac (Svilajnac), naselje u općini Svilajnac
* Grabovac (Trstenik), naselje u općini Trstenik

## Također pogledajte 
* Grabovica
Kodovi za identifikaciju plastičnih masa

mini|Reciklažni kodovi na plastičnim ambalažama
**Kodovi za identifikaciju plastičnih masa** predstavljaju grupu simbola, koji se stavljaju na plastične materijale kako bi se identifikovao tip polimera. Ovaj način označavanja je razvilo Udruženje za plastičnu industriju (Society of Plastics Industry SPI). Primarna svrha ovih kodova je omogućavanje efikasnog razdvajanja različitih tipova polimera pri recikliranju. Simboli korišteni u ovom kodu se sastoje od tri strijele koje formiraju zaobljeni trougao i usmjeravaju u smijeru kazaljke na satu. U centru trougla je broj, a često sadrži i akronim ispod trougla, koji označava vrstu plastike. Kada je broj izostavljen, podrazumijeva se da se radi o univerzalnom simbolu za reciklažu i predstavlaj materijal koji se može reciklirati. Nasuprot uobičajenom mišljenju, brojevi unutar trougla ne predstavljaju oznaku težine reciklaže materijala, već su uzeti dogovorno.

Plastika se mora reciklirati odvojeno, sa drugim sličnim materijalima, kako bi se očuvala vrijednost recikliranog materijala, te omogućila ponovna upotreba u drugim proizvodima nakon recikliranja.

## Tabela kodova
## Reference 
Kategorija:Polimeri
Kategorija:Kodovi
Kategorija:Reciklaža
Polistiren

250px|mini|Ekspandirani polistiren
**Polistiren** je aromatski polimer izgrađen od monomera stirena i predstavlja jedan od najčešće korištenih plastičnih materijala. Polistiren je termoplastični materijal koji je u čvrstom stanju pri sobnoj temperaturi i prelazi u tečno stanje iznad tačke prelaza u staklo, te nakon hlađenja opet prelazi u čvsto stanje. Čist polistiren je bezbojna, čvrsta plastika sa ograničenom fleksibilnošću. Može se izljevati u kalupe i proizvesti kao transparentan ili u boji. Može se reciklirati i ima identifikaciju kao broj 6. Koristi se za proizvodnju plastičnog posuđa, CD i DVD kućišta, kućišta za detektore dima, itd.
## Vanjski linkovi 
* http://www.pslc.ws/mactest/styrene.htm
* https://web.archive.org/web/20160306155212/http://plasticsindustry.org/aboutplastics/content.cfm?itemnumber=825&navitemnumber=1124
* https://web.archive.org/web/20071011104920/http://www.sciam.com/article.cfm?chanID=sa003&articleID=0007B0AE-88AF-13FF-88AF83414B7F0000
* https://web.archive.org/web/20070812025700/http://www.polystyrene.org/polystyrene_facts/facts.html
* http://www.epsindustry.org/ 

Kategorija:Polimeri
Kategorija:Reciklažni materijali
Grabovica

:
* Grabovica (Doboj), naseljeno mjesto u  općini Doboj
* Grabovica Donja, naseljeno mjesto u Gradu Tuzla
* Grabovica Gornja, naseljeno mjesto u Gradu Tuzla
* Grabovica (Kotor Varoš), naseljeno mjesto u općini Kotor Varoš
* Grabovica (Nevesinje), naseljeno mjesto u općini Nevesinje
* Grabovica (Olovo), naseljeno mjesto u općini Olovo
* Grabovica (Tomislavgrad), naseljeno mjesto u općini Tomislavgrad
* Grabovica (Vlasenica), naseljeno mjesto u općini Vlasenica
* Grabovica (Žepče), naseljeno mjesto u općini Žepče
* Grabovičko jezero, akumulaciono jezero na Neretvi

:
* Grabovica (Šavnik), naselje u općini Šavnik

:
* Grabovica (Dvor), naselja u općini Dvor

:
* Grabovica (Despotovac), naselje u općini Despotovac
* Grabovica (Gornji Milanovac), naselje u općini Gornji Milanovac
* Grabovica (Kladovo), naselje u općini Kladovo
* Grabovica (Sjenica), naselje u općini Sjenica
* Grabovica (rijeka), rijeka u Srbiji

## Također pogledajte 
* Grabovac
Marija Josipa Austrijska (poljska kraljica)

**Marija Josipa Austrijska** (puno ime: Marija Josipa Benedikta Antonija Terezija Ksaverija Filipa; 8. decembar 1699 - 17. novembar 1757) bila je posljednja poljska kraljica.

## Obrazovanje 
Rođena je u Beču kao kćerka Josip I, cara Svetog Rimskog Carstva, i Vilme Amalije od Braunschweig-Calenberga. Njeno obrazovanje je nadgledala njena nana, carica-majka Eleonora Magdalena Nojburška, strastvena rimokatolkinja, pa se obrazovanje Marije Josipe svodila uglavnom na religiju.

## Austrijsko naslijeđe 
Marija Josipa je bila najstarija u posljednjoj generaciji Habsburgovaca, te je trebalo da naslijedi Austriju i ostale habsburške zemlje prema primogenituri i dogovoru svoga djeda, cara Leopolda I, i dvojice posljednjih muških Habsburgovaca, njenog oca Josipa i amidže Karla.

Godine 1719. udala se za Fridrika Avgusta, sina poljskog kralja Avgusta II koji je želio ojačati svoju dinastijom vjenčanjem s austrijskom nadvojvotkinjom, a nadao se i da će u slučaju izumiranja dinastije Habsburg dinastija Wettin dobiti pravo na austrijsko prijestolje. Car Karlo VI, amidža Marije Josipe, godine 1713. pogazio je obećanje dato svom ocu i bratu izdavši Pragmatičku sankciju iz 1713. godine. Pragamtičkom sankcijom je svojoj vlastitoj kćerki (Mariji Tereziji, tada još nerođenoj) dao jača nasljedna prava od prava Marije Josipe i njene mlađe sestre Marije Amalije. Marija Josipa je na dan svog vjenčanja bila prisiljena potpisati 59 stranica dug dokument kojim se odrekla austrijskog prijestolja. Rodila je 14 djece.

Godine 1734. njen muž je izabran za poljskog kralja, te je ona tako postala poljska kraljica. U Ratu za austrijsko naslijeđe dinastiji Wettin je obećano da će kraljica Marija Josipa (odnosno njeni potomci, ako ona ne bude živa) naslijediti austrijsko prijestolje u slučaju da Marija Terezija ostane bez potomaka. Marija Josipa je umrla šest godina prije svoga muža, 1757. godine, u Dresdenu, gdje je i sahranjena.

## Reference 
## Bibliografija 
* Browning, Reed: *The War of the Austrian Succession* St Martin's Press 1993 
* Ingrao, Charles W: *The Habsburg monarchy, 1618-1815* Cambridge University Press 2000 0521785057

Kategorija:Supružnici poljskih vladara
Kategorija:Nadvojvotkinje od Austrije
Kategorija:Habsburgovci
Inokulacija

**Inokulacija** (lat. *inoculatio*, kalemljenje) je medicinski termin za unošenje nečega što će rasti ili se razmonožavati, a najčešće se odnosi na ubrizgavanje mikroorganizama, seruma, vakcine ili antigena u organizam čovjeka ili životinje, u svrhu razvijanja imuniteta. Inokulacija se može vršiti perkutano, intrakutano, supkutano, intramuskularno, intraperitonealno, intravenski, intrakardijalno i dr. Tvar koja se unosi procesom inokulacije se naziva **inokulant**.

Također, inokulacija se odnosi i na prijenos zaraznih uzročnika u eksperimentalne svrhe ili svrhe dijagnostike u laboratorijske životinje, kulturu tkiva, jaja, ili u specifični medijum, npr. u petrijevoj posudi.

## Također pogledajte 
* Vakcinacija
* Imunizacija

## Reference 
Kategorija:Imunologija
Kategorija:Kineski izumi
Marija Amalija Austrijska (carica)

**Marija Amalija Austrijska** (22. oktobar 1701 - 11. decembar 1756) je bila carica Svetog Rimskog Carstva, češka kraljica i bavarska vojvotkinja kao supruga cara Karla VII Alberta.

## Naslijeđe 
Rođena je u Beču kao kćerka Josip I, cara Svetog Rimskog Carstva, i Vilme Amalije od Braunschweig-Calenberga. Marija Amalija je bila druga najstarija osoba u posljednjoj generaciji Habsburgovaca (nakon svoje sestre Marije Josipe), te je imala jaka nasljedna prava u Austriji i ostalim habsburškim zemljama prema dogovoru svoga djeda, cara Leopolda I, i dvojice posljednjih muških Habsburgovaca, njenog oca Josipa i amidže Karla.

Car Karlo VI, amidža Marije Amalije, godine 1713. pogazio je obećanje dato svom ocu i bratu izdavši Pragmatičku sankciju iz 1713. godine. Pragamtičkom sankcijom je svojoj kćerki (Mariji Tereziji, koja se rodila četiri godine kasnije) dao jača nasljedna prava od prava Marije Amalije. Marija Amalija je na dan svog vjenčanja, 1722. godine, bila prisiljena potpisati dokument kojim se odrekla austrijskog prijestolja.

## Brak 
Udala se za Karla Alberta, koji je 1726. naslijedio svoga oca kao bavarski vojvoda. S njim je imala sedmero djece, od kojih ju je četvero nadživjelo.

### Rat za austrijsko naslijeđe 
Tokom Rata za austrijsko naslijeđe muž Marije Amalije je izvršio invaziju na jedan dio Austrije, te je planirao osvojiti Beč, ali njegova i francuska vojska su se okrenule prema Češkoj, pa je uspio svrgnuti Mariju Tereziju s češkog prijestolja i 9. decembra 1741. godine okruniti se za češkog kralja. Dana 24. januara 1742. izabran je za njemačkog kralja, a 12. februara 1742. godine za cara Svetog Rimskog Carstva. Marija Amalija je vrlo kratko bila carica, a još kraće kraljice pošto je nedugo nakon Karlove krunidbe njegove teritorije pregazila austrijska vojska. Carica Marija Amalija je ostala udovica 1744. godine, a sljedeće godine Austrija je priznala da je njen muž bio zakoniti car Svetog Rimskog Carstva i Mariji Amaliji je priznala dostojanstvo carice.

Umrla je 1756. godine u Minhenu.

## Reference 
## Bibliografija 
* Dawson Beales, Derek Edward: *Enlightenment and reform in 18th-century Europe* I.B.Tauris 2005 

Kategorija:Carice Svetog Rimskog Carstva
Kategorija:Supružnici čeških vladara
Kategorija:Nadvojvotkinje od Austrije
Kategorija:Habsburgovci
Marija Ana Austrijska (nizozemska guvernerica)

**Marija Ana Austrijska** (puno ime: Marija Ana Eleonora Vilma Josipa; 18. septembar 1718 - 16. decembar 1744) je bila austrijska nadvojvotkinja i (brakom) lotarinška princeza koja je kratko služila kao guvernerica Holandije.

## Naslijeđe 
Rođena je u bečkoj palači Hofburg kao kćerka Karla VI, cara Svetog Rimskog Carstva, i Elizabete Kristine od Braunschweig-Wolfenbüttela. Bila je mlađa sestra Marije Terezije. Njihov otac im je omogućio nasljeđivanje austrijskog prijestolja i ostalih habsburških posjeda Pragmatičkom sankcijom iz 1713. godine, s tim da je Marija Terezija kao starija kćerka imala prednost nad Marijom Anom.

## Brak 
Otac ju je 1725. godine planirao udati za Filipa, sina španskog kralja Filipa V, ali ovi planovi su propali. Marija Ana se željela udati za lotarinškog princa Karla Aleksandra, čiji je brat Franjo Stjepan bio oženjen njenom sestrom. Car Karlo VI je želio osigurati bolji brak za svoju kćer, ali je umro 1740. prije nego što je uspio u tome. Marija Ana se udala za Karla Aleksandra 1744. godine s dozvolom svoje majke i sestre.

### Guvernerica Holandije 
Ubrzo po vjenčanju Marija Ana i njen suprug su poslani u Holandiju da upravljaju njome u ime njene sestre, budući da je guvernerica Marija Elizabeta, tetka Marije Terezije i Marije Ane, umrla 1741. godine i austrijski vladar nije imao predstavnika u Holandiji. Tri mjeseca po dolasku u Holandiju Karlo Aleksandar je otišao u rat protiv Pruske, te je trudna Marija Ana sama upravljala Holandijom. U oktobru 1744. godine rodila je mrtvorođenče. Nikada se nije oporavila od teškog porođaja. Umrla je dva mjeseca kasnije. Njen udovac je nastavio upravljati Holandijom i nikad se nije ponovno oženio.

## Preci 
## Vanjski linkovi 
* 

Kategorija:Guverneri Habsburške Nizozemske
Kategorija:Nadvojvotkinje od Austrije
Kategorija:Habsburgovci
Lukavac (čvor)

**Bosna i Hercegovina**:
* Lukavac, naselje i grad u sjeveroistočnom dijelu zemlje
* Lukavac (rijeka), desna pritoka Save
* Lukavac (Trnovo, Federacija Bosne i Hercegovine), naselje u općini Trnovo
* Lukavac (Brčko), naselje u distriktu Brčko

**Hrvatska**:
* Lukavac (Slatina), naselje grada Slatine, Virovitičko-podravska županija

**Srbija**:
* Lukavac (Kruševac), naselje grada Kruševca, Rasinski okrug
* Lukavac (Valjevo), naselje grada Valjeva, Kolubarski okrug

## Također pogledajte 
* Lukavec
Karlo Aleksandar Lotarinški

**Karlo Aleksandar Lotarinški** (12. decembar 1712 - 4. juli 1780), lotarinški princ, bio je vojni komandant u Austriji i guverner Holandije.

Karlo Aleksandar je bio mlađi sin lotarinškog vojvode Leopolda i Elizabete Karle Orleanske. Ušao je u službu Karla VI, cara Svetog Rimskog Carstva, kada je njegov stariji brat Franjo Stjepan oženio carevu najstariju kćer i prijestolonasljednicu, Mariju Tereziju.

Tokom Rata za austrijsko naslijeđe bio je jedan od najznačajnijih austrijskih vojskovođa. Kraljica Marija Terezija, supruga njegovog brata, dala mu je u brak svoju sestru Mariju Anu. Paru je povjerila upravu nad Holandijom. Marija Ana je umrla iste godine nakon teškog porođaja, a dijete je bilo mrtvorođenče. Karlo Aleksandar se nije ponovno oženio i nastavio je upravljati Holandijom u ime svoje nevjeste.

Učestvovao je i u Sedmogodišnjem ratu, opet kao vođa vojske svoje nevjeste. Umro je 1780. godine.

Kategorija:Guverneri Habsburške Nizozemske
Kategorija:Austrijske vojskovođe
Kategorija:Lotaringovci
Talir Marije Terezije

300px|desno

**Talir Marije Terezije** (njemački: *Maria-Theresien-Taler*) je srebreni novčić koji se koristio u svjetskoj trgovini od 1741. godine. Dobio je ime po carici Mariji Tereziji koja je naredila njegovo kovanje po dolasku na prijestolje. Od smrti Marije Terezije 1780. godine na novčiću se nalazi ta godina.

Kovan je u velikom broju evropskih zemalja, te u Africi do Drugog svjetskog rata. Jedan je od prvih novčića korištenih u Sjedinjenom Američkim Državama.

Na licu novčića na latinskom jeziku piše: "M. THERESIA D. G. R. IMP. HU. BO. REG.", a na naličju "ARCHID. AVST. DUX BURG. CO. TYR. 1780 X", što je skraćeno od "Maria Theresia, Dei Gratia Romanorum Imperatrix, Hungariae Bohemiaeque Regina, Archidux Austriae, Dux Burgundiae, Comes Tyrolis. 1780 X" (bosanski: *Marija Terezija, milošću Božijom carica Rimljana, kraljica Ugarske i Češke, nadvojvoda Austrije, vojvoda Burgundije, grof Tirola*). Na novčiću se nalazi i moto Marije Terezije: "Iustitia et Clementia" (bosanski: *Pravda i milost*)

## Reference 
## Vanjski linkovi 
* The Maria Theresia Taler 1780 – Pruža informacije uključujući istoriju, opis varijanti, datume štrajka, listu vrednovanja, medalje i krivotvorine.
* Austrian Mint – Mjesto gdje se i danas kuje novčić.

Kategorija:Novac
Finn Lectura

**Finn Lectura** (Oy Finn Lectura Ab, 00520 Helsinki, Rautatieläisenkatu 6 )  je vodeći finski izdavač materijala za  studije jezika, nastavnih priručnika i udžbenika i izdanja opće literature .

Njihova izdanja su u širokoj upotrebi na univerzitetima, višim i srednjim školama gdje se uče ili izučavaju jezici.

Osim štampanih knjiga, objavljuju video i audio izdanja udžbenika. 
 
Finn Lectura je osnovana 1986 i u vlasništvu je Finnish Union of University Lecturers .
Njihov izbor uključuje mnogo materijala za ljude koji uče finski jezik, kao strani. Iako je većina materijala namijenjena odraslima, postoji i literatura za mlade.

## Reference 
Kategorija:Književnost
Kategorija:Finska kultura
Šleska

mini|desno|200px|Šleska
**Šleska** (poljski: *Śląsk*, njemački *Schlesien*, češki: *Slezsko*, šleski: *Ślůnsk*) je historijska regija u srednjoj Evropi koja se danas većim dijelom nalazi u Poljskoj, a manjim dijelom u Češkoj Republici i Njemačkoj.

Najveći šleski gradovi su Wrocław i Katowice u Poljskoj i Ostrava u Češkoj Republici. Najveća rijeka koja protječe Šleskom je Odra. Zauzima površinu od 1717 km2 i ima oko 3 miliona stanovnika.

## Također pogledajte 
* Šleski jezik

## Reference 
## Vanjski linkovi 
Kategorija:Češka
Kategorija:Poljska
Kategorija:Njemačka
Maximilian Ulysses Browne

**Maximilian Ulysses Browne** (23. oktobar 1705 - 26. juni 1757), grof Browne od Svetog Rimskog Carstva, baron *de Camus und Mountany*, bio je austrijski vojskovođa.

Rođen je u Baselu kao sin grofa Ulyssesa von Brownea i Annabelle Fitzgerald, irskih izbjeglica. Njegovoj ranoj karijeri su pomogle njegove porodične veze, te porodične veze njegove supruge, grofice Marie Philippine von Martinitz. Svoj brzi napredak u vojsci opravdao je na bojnom polju, a posebno se istakao u Italiji 1734. godine, u Tirolu i u ratu s Turcima.

Predvodio je austrijsku vojsku u Ratu za austrijsko naslijeđe, te je bio teško ranjen. Napredovao je u svojoj vojnoj karijeri, te se u Sedmogodišnjem ratu opet borio protiv vojske pruskog kralja Fridrika II. Smrtno je ranjen za vrijeme Sedmogodišnjeg rata, te je umro u Pragu.

## Reference 
## Vanjski linkovi 
Kategorija:Austrijske vojskovođe
Kategorija:Rat za austrijsko naslijeđe
Grabovik

**Bosna i Hercegovina:**

* Grabovik (Fojnica), naselje u općini Fojnica.
* Grabovik (Goražde), naselje u općini Goražde.
* Grabovik (Rudo), naselje u općini Rudo.
Bosansko-finski rječnik

**Bosansko-finsko-bosanski rječnik** (*Bosnia-suomi-bosnia sanakirj*a) objavljen je u 1997. godine. Autor je Enes Čemer, profesor sociologije. Izdavač je Finn Lectura, Helsinki, Finska. Na 533 stranice obrađeno je preko 44.000 riječi. 

## Vanjski linkovi
* isbn2book.com
* http://62.72.244.98/kiwebres/webform4.aspx?bid=9517920040%20%20%20%20&kcode=&bcode=&acode=
* www.edu.fi
* libris.kb.se 
* www.antikvariaatti.net
* http://books.google.ba Finsko_bosansko_finski_rječnik.html
Kategorija:Rječnici
Sveti Josip

[mini|desno|220px|Sveti Josip, naslikao [Guido Reni]]
**Sveti Josip** je, prema Novom Zavjetu, bio muž Djevice Marije i Isusov hranitelj.

Štovanje svetog Josipa započelo je oko 850. godine u Reichenauu, a kasnije su ga posebno isticali sveti Bernard iz Clairvauxa, sveta Terezija Avilska, sveti Franjo Saleški, Ivan Gerson, franjevci i papa Siksto IV (koji je praznik svetog Josipa proglasio obaveznim).

## Prema evanđeljima 
Prema evanđenjima, bio je iz Davidove kraljevske dinastije, a po zanimanju je bio tesar. Sveti Matej, apostol i evanđelist, kaže za njega da je bio pravednik, što znači krepostan i svet muž. Ostao je zbunjen kada je vidio da je Marija trudna, a nije znao na koji način se to dogodilo. Bio je siguran da je čestita žena te da izbjegne govorkanja i sve negativno što bi za nju slijedilo, odlučio ju je potajno otpustiti. 

Međutim, kad ga je Božiji anđeo poučio da je trudna po Duhu Svetome, prihvatio je bez bojazni Božiji plan. Išao je s Marijom u Betlehem na popis stanovništva i tada se rodio Isus. Potom je bježao u Egipat pod Herodovom smrtnom prijetnjom Isusu. Hodočastio je s dvanaestogodišnjim Isusom i Marijom iz rodnog Nazareta u Jeruzalem i zabrinuto je tražio Isusa, koji se bio izgubio. O kasnijem životu i smrti Josipa evanđelja ne govore ništa.

## Vanjski linkovi 
* 

Kategorija:Kršćanski sveci
Hadžići (čvor)

* Hadžići, grad i općina kod Sarajeva
* Hadžići (Goražde), naselje u općini Goražde
* Hadžići (Ilijaš), naselje u općini Ilijaš
* Hadžići (Ključ), naselje u općini Ključ
* Hadžići (Novi Travnik), naselje u općini Novi Travnik
* Hadžići (Visoko), naselje u općini Visoko
Maksimilijan Franjo Austrijski

**Maxmilijan Franjo Austrijski** (*Maximilian Franz Xaver Joseph Johann Anton de Paula Wenzel*; 8. decembar 1756 - 27. juli 1801) bio je, kao **Maksimilijan II Franjo**, nadbiskup Kölna i posljednji knez-izbornik Kölna.

Maksimilijan Franjo je bio najmlađe od šesnaestero djece carice Marije Terezije i cara Franje I.

Godine 1784. postao je nadbiskup i knez izbornik Kölna, te se preselio u glavni grad Bonn. Ostao je na toj poziciji do kraja života. Godine 1790, po smrti svoga brata, cara Josipa II, učestvovao je u izboru cara Svetog Rimskog Carstva, davši svoj glas svome bratu Leopoldu.

Bio je sponzor muzičara i igrao je važnu ulogu u ranoj karijeri Ludwiga van Beethovena, koji je radio kao muzičar na njegovom dvoru. Interesovao se za Beethovenov napredak. Dozvolio mu je da ode u Beč, ali se do kraja života nadao da će se vratiti u Bonn i nastaviti raditi za njega.

Vladavina Maksimilijana Franje nad nadbiskupijom i elektoratom je doživjeela katastrofu 1794. godine kada je francuska vojska pregazila Köln. Kada se Napoleonova vojska približila Bonnu, Maksimilijan Franjo je zauvijek napustio svoju teritoriju. Köln je 1801. godine, kada je izbornik Maksimilijan II Franjo umro u Beču, prepušten Francuskoj.

Kategorija:Habsburg-Lotaringovci
Marija Josipa od Bavarske

**Marija Josipa od Bavarske** (*Maria Josepha Antonia Walburga Felizitas Regula*; 30. mart 1739 - 28. maj 1767) je bila bavarska i češka princeza koje postala carica Svetog Rimskog Carstva kao druga supruga cara Josipa II.

## Porodica 
Njen otac je bio Karlo Albert, bavarski vojvoda koji je u Ratu za austrijsko naslijeđe postao car Svetog Rimskog Carstva i kralj Češke. Majka joj je bila austrijska nadvojvotkinja Marija Amalija, kćerka cara Josipa I.

## Brak 
Godine 1765. udala se za njemačkog kralja Josipa, svoga dvije godina mlađeg rođaka u drugom koljenu. Iste godine je postala carica Svetog Rimskog Carstva po smrti njegovog oca. Brak nije bio sretan i sklopljen je samo na insistiranje Josipove dominantne majke Marije Terezije. Josip još uvijek nije bio prebolio svoju prvu suprugu, parmsku princezu Izabelu Mariju. Josip je odbijao dijeliti bračnu postelju s Marijom Josipom. Svekrvom smrću postala je teoretski najviše rangirana žena na carskom dvoru, ali je u stvarnosti to i dalje bila njena svekrva.

## Smrt 
Godine 1767, baš kao i prva supruga Josipa II, zarazila se boginjama i umrla. Njena svekrva ju je posjećivala dok je bolovala, te se i sama zarazila i preživjela. Josipova sestra, nadvojvotkinja Marija Josipa, se također zarazila i umrla. Carica Marija Josipa je sahranjena u Carskoj kripti.

Kategorija:Carice Svetog Rimskog Carstva
Kategorija:Supružnici austrijskih vladara
Kategorija:Vitelsbahovci
Patološka fiziologija

**Patološka fiziologija** je grana medicine koja proučava uzroke (etiologija), mehanizme nastanka (patogeneza), tok i posljedice patoloških promjena u bolesnom organizmu.

Statut Međunarodnog patofiziološkog društva (engl. International Society for Pathophysiology, ISP) određuje granu medicine patofiziologiju kao "...modernu integrativnu biomedicinsku nauku utemeljenu na osnovnim i kliničkim istraživanjima koja se bave mehanizmima odgovornim za pokretanje, razvoj i liječenje bolesti u ljudi...".

Za razliku od patologije koja se uglavnom bavi morfološkim promjenama (promjenama u izgledu), patofiziologija proučava poremećaje funkcije tkiva, organa i cijelog organizma, budući da su ti poremećaji zajednički mnogim bolestima, patofiziologija u prvi plan stavlja cjelovit pristup bolesniku, a ne ograničava se samo na organ u kojem je započeo patološki proces. Povezujući temeljne i kliničke medicinske discipline, u svojem se djelovanju koristi eksperimentalnim radom i kliničkim opažanjima.

## Također pogledajte 
* Patologija
* Fiziologija

## Vanjski linkovi 
* Patofizioložki izvori

Kategorija:Fiziologija
Kategorija:Patologija
Mauricije Saksonski

mini|desno|Mauricije, grof od Saksonije

**Mauricije Saksonski** (28. oktobar 1696 - 20. novembar 1750) je bio vanbračni sin poljskog kralja Avgusta II i francuski general.

Mauricije je bio prvi od osmero vanbračne djece koje je poljski kralj Avgusta II Snažnog (koji je kao saksonski izbornik vladao pod imenom Fridrik Avgust I) priznao, mada mu veliki broj izvora pripisuje 354 vanbračne djece. Bio je sin grofice Marije Aurore von Königsmarck, ljubavnice Avgusta II.

Vojnu karijeru je započeo vrlo rano. U prvoj bici je bio već s 12 godina. Služio je vojsku pod komandom princa Eugenija Savojskog i ruskog cara Petra I Velikog. Otac ga je zvanično priznao 1711. godine i dodijelio mu titulu grofa od Saksonije. Kao odrastao muškarac mnogo je ličio na svog oca, i po karakteru i po fizičkom izgledu. Kao i njegov otac, bio je poznat po svojoj nadprosječnoj fizičkoj snazi.

Dana 12. marta 1714. oženio je groficu Johannu Viktoriu Tugendreich von Loeben, jednu od najbogatijih podanica svoga oca, ali je ubrzo potrošio svo njeno bogatstvo i pao u dugove. S njom je imao jednoga sina koji je živio vrlo kratko. Kada je njegova supruga zatražila poništenje braka, Mauricije se složio, te je brak poništen 1721. godine. Kao i njegov otac, imao je mnogo ljubavnica i vanbračne djece.

Godine 1725. kandidirao se za prijestolje vojvode Kurlandije po nagovoru ruske carice Ane Ivanovne, kurlandske vojvotkinje, koja mu je ponudila i brak. Izabran je za vojvodu sljedećeg godina, ali je odbio caričinu bračnu ponudu te je vlast nad Kurlandijom uspio održati samo godinu dana i to uz upotrebu sile. Goine 1742. otišao je u Rusiju kod carice Elizabete Petrovne, prve rodice tada već umrle carice Ane Ivanovne, čiju pomoć je tražio za osvajanje Kurlandije, ali nije uspio.

Služio je u ratovima s Turcima, u Ratu za poljsko naslijeđe i Ratu za austrijsko naslijeđe.

Razvijao je svoju karijeru u francuskoj vojsci i vremenom je postao jedan od najvećih generala svoga doba. Pred kraj karijere nije mogao jahati na konju tokom bitki zbog edema, te je morao biti nošen. Postao je francuskom građaninom 1746. godine, a Luj XV, kralj Francuske, mu je poklonio zamak. Vojnu karijeru je nastavio sve do svoje smrti 1750. godine.

## Reference 
## Vanjski linkovi 
* http://gutenberg.net.au/ebooks19/1900971h.html

Kategorija:Francuske vojskovođe
Kategorija:Rat za austrijsko naslijeđe
Formula 1 – sezona 2010.

**F1 2010. sezona** je 61. po redu. Prva utrka je bila u Bahreinu 14. marta 2010, a posljednja utrka će biti u Brazilu 14. novembra 2010. Titulu brani Jenson Button i Brawn-Mercedes(Mercedes Grand Prix). U sezoni 2010. nalaze se 3 nove ekipe, 3 nova vozača i leđa Cosworth motor. Toyota i BMW su prije početka sezone objavili da će se povući iz takmičenja. Sauber se i dalje takmiči ali sa novom ekipom.

## Novi sistem bodovanja 
Bodove osvajaju vozači i ekipe koje su završile utrku po ključu da pobjednik osvaja 25 bodova, drugi 18, treći 15, četvrti 12, peti 10, šesti 8, sedmi 6, osmi 4, deveti 2 i deseti 1 bod.

## Ekipe i vozači 
## Utrke 
## Konačni poredak 
### Sistem bodovanja 
### Vozači 
|valign="top"|

**Boldu**&nbsp;- Najbolju Startnu Poziciju
*Italicu*&nbsp;- Najbrži Krug Utrke
|}

### Konstruktori 
|valign="top"|

**Boldu**&nbsp;- Najbolju Startnu Poziciju
*Italicu*&nbsp;- Najbrži Krug Utrke
|}

## Vanjski linkovi 
* formula1.com – Poredak vozača službeni 2010. 
* formula1.com – Poredak konstruktora službeni 2010.
* sezona 2010. na statsf1.com
* Automobili F1 2010. na statsf1.com
* * Zvanična stranica Formule 1*
* *Zvanična stranica FIA-e*
* *Formula 1 na espnf1.com*
* *Formula 1 na autosport.com*
* *Formula 1 na planetf1.com*

2010
Kategorija:2010. u Formuli 1
Kategorija:Formula 1 – sezona 2010.
Dobro Čečavac

**Dobro Čečavac** je bivši rukometaš, reprezentativac Jugoslavije, rođen 6. augusta 1958. godine u Derventi, Bosna i Hercegovina.

Zapažen je kao junior u Derventi. U RK Borac dolazi 1977., i već u prvoj sezoni počinje igrati za reprezentaciju. U Borcu je zapažen kao rijetki talenat, koji se nije do kraja dokazao. Prva takmica za reprezentaciju mu je bila Jugoslavija - DDR, u Rijeci. Nakon toga je igrao za najbolji tim još tri puta. 

U tadašnjem Borcu su igrali i: Popović, Štrbac, Elezović, Ravlić, Arnautović, Karalić, Koso, Krsnić, Petković, Unčanin, M. Golić i Anušić.
Sa Borcem je osvojio Kup Jugoslavije 1979. godine. Ukupno je za Borac igrao 69 puta, i dao 198 golova.
## Vanjski linkovi 
* Kuća slavnih RK Borac
*http://derventskim-korzom.blogspot.com(http://derventskim-korzom.blogspot.com/2009/04/dervencani-u-prvoligaskim-klubovima.html)

C
Kategorija:Jugoslavenski rukometaši
Visoko (čvor)

**Bosna i Hercegovina**:

* Visoko, naselje i općina u središnjem dijelu zemlje

**Hrvatska**:

* Visoko (Hrvatska), naselje i općina u Varaždinskoj županiji

**Slovenija**:

* Visoko (Ig), naselje u općini Ig, regija Srednja Slovenija
* Visoko (Šenčur), naselje u općini Šenčur, regija Gorenjska
* Visoko pri Poljanah, naselje u općini Škofja Loka, regija Gorenjska
Wilhelm Reinhard von Neipperg

desno|200px

**Wilhelm Reinhard von Neipperg** (27. maj 1684 - 26. maj 1774) je bio austrijski general.

Rođen je u Schwaigernu. Bio je porijeklom is stare imućne porodice iz Švabije. Njegov otac, Eberhard Friedrich von Neipperg (1655-1725), je bio maršal. Odrastao je u Beču i zatim ušao u carsku službu. Istakao se u bitkama u Temišvaru (1716) i Beogradu (1717).

Nakon bitke s Turcima prihvatio je zadatak da obrazuje mladog lotarinškog vojvodu Franju Stjepana, budućeg cara Svetog Rimskog Carstva. Njegova kćerka, Maria Wilhelmina von Auersperg, bila je ljubavnica Franje Stjepana. Učestvovao je u Ratu za austrijsku naslijeđe, komandujući austrijskom vojskom u bici kod Mollwitza, u kojoj ga je porazio Fridrik II, kralj Pruske.

Umro je u 90. godini života u Beču.

## Reference 
## Vanjski linkovi i literatura 
* Ingrao, Charles W., *The Habsburg Monarchy, 1618–1815*, Cambridge University Press, 1994.
* Jones, Archer, *The Art of War in the Western World*, University of Illinois Press, 1987.
* Wheatcroft, Andrew, *The Enemy at the Gate: Habsburgs, Ottomans, and the Battle for Europe*, Bodley Head Random House, 2008.

Kategorija:Austrijski generali
Kategorija:Rat za austrijsko naslijeđe
Williams F1

**Williams Grand Prix Engineering Limited**, trenutno u Formuli 1 kao **Williams Racing**, je britanski Formula 1 tim i konstruktor. Osnivači su vlasnik tima Sir Frank Williams i inžinjer Sir Patrick Head. Tim je osnovan 1977. godine nakon nekoliko neuspjelih F1 projekata od strane Frank Williamsa: Frank Williams Racing Cars (1969 to 1975) i Wolf–Williams Racing (1976). Sve šasije Williams F1 tima su nazvane u formatu "FW" pa poslije toga broj, FW su inicijali vlasnika tima.

Williams je jedna od najuspješnijih F1 ekipa, osvojivši 9 prvenstava, a najviše sa Renault motorima, njih 5. Uz Ferrari, McLaren, Benetton i Renault, Williams je u grupi pet timova koji su osvojili svako prvenstvo konstruktora od 1979. do 2008. godine, te svako prvenstvo vozača od 1984. do 2008. godine.

## Rezultati 

**Napomene**
:*** Sezona u toku

## Vanjski linkovi 
* Službena stranica tim 
* statsf1.com - statistika Williams F1

Kategorija:Konstruktori Formule 1
Kategorija:Britanski konstruktori Formule 1
Papa Klement XIII

**Klement XIII**, rođen kao *Carlo della Torre di Rezzonico* (7. mart 1693 - 2. februar 1769), je bio rimski biskup i Papa (poglavar Katoličke Crkve) od 1758. do 1769.

## Biografija 
Carlo della Torre di Rezzonico bio je sin venecijskog plemića prijeklom iz Coma. Porodica Rezzonico je venecijansku plemićku titulu kupila 1687. Prije nego je postao kardinal, Klement XIII je bio papin kaplan i apostolski protonotar. Godine 1737. dobija titulu kardinala kojoj 1743. slijedi biskupska stolica u Padovi.

Dana 6. jula 1758. je izabran za papu, te uzima ime Klement XIII. Kao jedan od dobročinitelja jezuitskog reda, papa Klement XIII na sebe navlači mržnju većinskih evropskih moćnika tog vremena.

Dana 7. januara 1765, Klement XIII papinom bulom (*Apostolicum pascendi munus*) potvrđuje red isusovaca. Najveća kritika naspram ove odluke dolazi iz Francuske i Španije. Evropski moćnici traže zabranu jezuitskog reda pri čemu ih djelimično protjeravaju sa svojih područja vlasti.

Papa Klement XIII u Rimu podržava osnivanje jedne njemačke, francuske i engleske kolonije umjetnika čiji radovi se ne osvrću samo na religioznu tematiku.

Dan prije održavanja konferencije kardinala na kojoj je htio iznijeti aktualno stanje crkve, Klement XIII neočekivano umire. Postoji više teorija o njegovoj smrti po kojima je od strane svojih neprijatelja, protivnika isusovaca, ubijen ili otrovan. Općenito se vjeruje da je papa doživio aneurizmu krvnog suda blizu srca.

mini|lijevo|Grb Klementa XIII

## Reference 
### Izvori 
*

Kategorija:Pape
Kategorija:Rođeni 1693.
Kategorija:Umrli 1769.